રાજ્યભરમાં છેલ્લા 24 કલાકમાં ભારે વરસાદના કારણે અતિવૃષ્ટિ જેવી સ્થિતિ ઊભી થઇ છે. આ અંગે રાજ્યના સ્ટેટ ઇમરજન્સી ઓપરેશન સેન્ટરથી પંકજ કુમારે રાજ્યની સ્થિતિ અંગે જણાવતા કહ્યું હતું કે છેલ્લા 24 કલાક દરમિયાન રાજ્યના 11 તાલુકામાં 125 મીમીથી વધુ વરસાદ નોંધવામાં આવ્યો છે. જેમાં સૌથી વધુ 450 મીમી અને ટંકારામાં 340 મીમી વરસાદ નોંધવામાં આવ્યો છે. તેમણે જણાવ્યું કે ગત વર્ષ 810 મીમી વરસાદ સામે હજી 163 મીમી એટલે કે 20 ટકા જ વરસાદ નોંધાયો છે. જો કે ભારે વરસાદ પગલે વીજળી પડવાથી બે લોકો અને દિવાલ પડવાથી એક વ્યક્તિનું મોત થયું છે. સાથે જ રાજ્યના 13 ડેમ ઓવરફ્લો થયા છે. હેઠવાસના લોકોને આ માટે સાવચેત કરાયા છે. સાથે જ સાવચેતી રૂપે રાજકોટ-મોરબી-પડધરીમાં શાળા-કોલેજ બંધ રાખવામાં આવી છે. અને ત્રણેય પાંખના વડાઓ સાથે સંભવિત સ્થિતિ પહોંચી વળવા માટે સમીક્ષા કરવામાં આવી છે. સાથે જ એનડીઆરએફની 11 કંપનીને એલર્ટ પર રાખવામાં આવી છે. ત્યારે રાજકોટ, સુરેન્દ્રનગર, મોરબી, બનાસકાંઠા જેવી રાજ્યની અલગ અલગ જગ્યાઓ પર વરસાદનું શું સ્થિતિ છે, તંત્ર દ્વારા શું પગલાં લેવામાં આવ્યા છે વિગતવાર જાણો અહીં...